શહેરના સીટીએમ પાસેથી ટ્રાવેલિંગનો વ્યવસાય કરતાં એક યુવકનું ત્રણ શખ્સોએ અપહરણ કરીને તેને ઢોર માર મારવાની ઘટના સામે આવી છે. અપહરણકર્તાઓની ભાડે લીધેલી બે ઇકો ગાડીને યુવકે પરત નહીં કરતાં તેનું અપહરણ કરવામાં આવ્યુ હતું. અપહરણ કરનાર શખ્સોએ તેને શહેરની અલગ અલગ જગ્યાએ લઇ જઇને ઢોરમાર માર્યો હતો ત્યારે મોડી રાતે એક કોમ્પ્લેક્સમાં તેને ગોંધી રાખવામાં આવ્યો હતો. જોકે વહેલી સવારે ક્રાઈમ બ્રાન્ચે યુવાનને અપહરણકર્તાના ચુંગલમાંથી છોડાવીને ત્રણની ધરપકડ કરી હતી.